  Майя Бывальцева Тылпу дыръя беспилотниклэн одӥг час ужамез 10 сюрс манет сылэ, нош самолёт понна 60 сюрс манет тыроно луысал. Иворъёсъя «Удмуртия» агентстволы со сярысь вераз «Удмуртлес» автоном ужъюртлэн управляющиез Ренат Ягафаров. «Кулэ-а ӝутыны бортэз одӥг тылпу понна, угось али самолёт понна 60 сюрс манет котыр тыроно, нош беспилотникъёсын тупанкылъя милям часкын 10 сюрс. Ӵын вань ке, ми сое ӝог шедьтомы но коньдонэз шыръяломы», — вераз Ренат Ягафаров. «Удмуртлеслэн» управляющиез верамъя, 2016-тӥ арын беспилотникъёсты кутыны кулэлык ӧй вал, нош кылем арын соосты кык пол ӝутылӥзы. «Умоез со — ӝог лэзьыны луэ, бадӟым авиациен ӵошатыса, пичи дуныз», — валэктӥз Ягафаров. Тырмымтэос пӧлын вераны луоз аппаратъёсын меӵак герӟаськонлэсь пичи радиуссэ. Нюлэслэн интывылэз ӵошкыт ӧвӧл бере, беспилотникез адӟыны луэ 8–10 иськемын гинэ, нош поттӥсьёсын 50 иськем ялэмын. Тодэ вайытом, Россиысь МЧС-лэн Удмурт элькунъя Валтӥсь управлениез улосвылын беспилотной авиацияя центр усьтыны чакла. Элкьунын эскерон полигон, но дышетон центр усьтозы. Тегъёс: Науканотехника Ижкар тылпу Удмуртия беспилотникъёс  